Han var sønn av Carl Peter Fredrich Guise Salicath (1860–1920) og Emilie Constanse Pauline Schau (1862–1942). Faren var kaptein i militæret. Etter oppveksten i Bergen begynte han i 1903 på Den kongelige tegneskole i Kristiania og studerte videre hos Kristian Zahrtmann i København fra 1906. Salicath ble med i «De 13» og fikk pengestøtte av kunstsamleren Christian Tetzen Lund (1852–1936). Fra 1911 studerte han også i Paris.